நெடுமொழி

மூன்று புறநானூற்றுப் பாடல்கள் நெடுமொழி என்னும் துறையினவாகக் குறிக்கப்பட்டுள்ளன. அவை மூன்று வெவ்வேறு திணைகளில் வருகின்றன.

புறநானூறு
 சேரமான் குட்டுவன் கோதை என்னும் மன்னன் நாடானது, நெடுமொழி கூறும் மன்னர்களுக்கு ஆட்டிடையன் செல்லாத புலி உறங்கும் காடு போன்றது, வாகைத்திணை  
 அரசன் ஒருவன் தன் பகைவன் ஒருவனது நாட்டை முற்றுகை இட்டிருந்தபோது ‘நீ முந்து’ என வாயை மடித்து உறுமினான். கரந்தைத்திணை.
 ஓய்மான் நல்லியாதன் நிரயம் நரகம் போல இருந்த புலவர் புறத்திணை நன்னாகனார் வாழ்வை வளமாக்கினான். அதுமுதல் ‘பிறர் வாயிலுக்குச் செல்லமாட்டேன்’ எனப் புலவர் நெடுமொழி கூறிவந்தாராம். பாடாண் திணை.

தொல்காப்பியம்
மாராயம் பெற்ற நெடுமொழி வஞ்சித்திணையில் வரும் திணை.
சங்ககாலத்தில் அரசன் போரில் சிறந்து விளங்கிய வீரனை ‘மாராயம்’ என்னும் விருது வழங்கிப் பாராட்டுவது வழக்கம். இப்படி மாராயம் பட்டம் பெற்றவன்  அரசனின் பெருமையை எடுத்துப் பேசுவதோடு மட்டுமன்றித் தன் பெருமையையும் எடுத்து கூறுவது வழக்கம். இதற்கு நெடுமொழி கூறல் என்று பெயர். இது வெட்சித்திணையில் வரும் பாடல்.

புறப்பொருள் வெண்பாமாலை
நெடுமொழி என்பது கரந்தைத் திணைக்குரிய துறைகளில் ஒன்றாகும். தனது மாமன்னனுக்குத் தன்னுடைய மேம்பாட்டை மறவனொருவன் தானே எடுத்து உரைப்பது நெடுமொழி கூறல் எனப்படும். நெடுமொழி என்பது தற்பெருமை.

உசாத்துணை

தா. ம. வெள்ளைவாரணம், புறப்பொருள்வெண்பாமாலை, திருப்பனந்தாள் மட வெளியீடு.1967.

மேற்கோள்

புறநானூற்றுத் துறைகள்